Statutter for Saltendilten. Vedtatt av styret for B&OI Orientering (30/07/2020 14.9.2026).
1. Formål.
Saltendilten er et langdistanse turorienteringsløp med relativt lett orientering som gjør det attraktivt å delta i, også for deltakere som ikke er aktive orienteringsløpere. Løpet ble første gang arrangert i 1971.

2. Konkurranseregler.
Saltendilten arrangeres etter Norges Orienteringsforbunds (NOFs) konkurranseregler for kretsløp (K-løp) med følgende tilpasninger:
· Alle klasser er åpne også for deltakere som ikke er medlemmer av lag tilsluttet NOF.
· Det skal være anledning til å sløyfe et bestemt antall poster (2-4)  (1-4) med tillegg av tid for hver post som sløyfes. Tidstillegget pr sløyfet post samt det maksimale antall poster som kan sløyfes skal opplyses før start (muntlig og ved oppslag). Det skal normalt ikke være fordelaktig å sløyfe poster.
Meldeposter kan ikke sløyfes.

3. Startkontingent.
Startkontingent settes ihht NOFs veiledende satser med tillegg ca 15% (jfr merkeløp og kartforbruk mv).

4. Løypetilbud.
Saltendilten har følgende løypetilbud:
· Lang løype, ca 15-16 km
· Mellomlang løype, ca 10-11 km
· Mellomkort løype ca 6 km
· Kort løype ca 6 4 km

Det skal være væskeposter/meldeposter ihht NOFs konkurranseregler.

5. Klasseinndeling.
Konkurranseklasser:
-	Lang løype: H19-20, H21-, H35-, H45-
-	Mellomlang løype: D17-20, D21-, D35-, D45-, H17-18, H55-
-	MellomKkort løype: D/H13-14, D/H15-16, D55-, D/H65-, D/H75-
-    Kort løype: D75-, D/H85-

Løper i aldersklassene 15-18 kan delta i klassen over (lengre løype) dersom løperens klubb godkjenner det.
Trimklasser:
· Lang løype: D/H19-(for damer og herrer 19-)
· Mellomlang løype: D/H17- (for damer og herrer 17-)
· Mellomkort løype: (for damer og herrer 13-)
· Kort løype: D/H13-(for damer og herrer 13-)

6. Startordning.
Arrangøren står fritt mhp startordning (intervallstart eller fellesstart) evt etter samråd med Idrettsutvalget i B&OI Orientering.

7. Premiering.
I konkurranseklassene er det premiering i henhold til NOFs konkurranseregler. I trimklassene er det normalt ingen premiering (evt ved loddtrekning).

8. Merker, plaketter, statuetter.
· Saltendiltens merke deles ut etter antall fullførte løp i valørene bronse (1.gang), sølv (3.gang) og gull (5.gang)
· Saltendiltens plakett deles ut etter antall fullførte løp i valørene bronse (10.gang), sølv (15.gang) og gull (20.gang)
· Saltendiltens statuett deles ut etter antall fullførte løp 25.gang og 30.gang
· Det foretas en enkel markering etter antall fullførte løp (35., 40.gang osv)

9. Opptjeningsregler.
· Konkurranseklasser: Full opptjening.
· Trimklasser: Full opptjening dersom løype med lengde tilsvarende som for samme konkurransealdersklasse fullføres. Ved valg av kortere løype gis halv opptjening.
· Andre: Full opptjening for løpsleder, løypelegger og kontrollør (forutsatt at alle poster er kontrollert).

10. Samordning med KM ultralang distanse.
Når Saltendilten samarrangeres med KM ultralang distanse gjelder følgende:
· Fullføring i riktig KM-klasse gir full merkeopptjening.
· Regler for sløyfing av poster som for Saltendilten. Ved sløyfing av poster deltar en ikke i KM, men plasseres i trimklasse for respektive løyper.
· Startkontingent som for Saltendilten unntatt for klasser –14 som betaler NOFs veiledende startkontingent.
· Startordning som bestemt for KM ultralang.

11. Deltakerarkiv og merkestatistikk
Deltakeroversikten skal oppdateres etter hvert løp, og sammen med merkestatistikken lages på klubbens hjemmeside.

12. Endringer i statutter.
Styret for B&OI Orientering kan gjøre endringer i disse statuttene. Oppdaterte statuetter skal legges ut på klubbens hjemmeside.
Leverandøropplysninger: (her tenkes tatt inn navn på leverandør av plaketter og statuetter jfr statuttenes pkt 8)

